JohanHeinsen/ENO huggingface dataset:
Odense Adresse-Contoirs Efterretninger, 1830-12-17
Administrationsraadet, som i faa Dage undergik flere Forandringer, har i en senere Bekjendtgjørelse erklæret, at da det ikke besad Nationens Tillid, kunde det ikke vedblive at beholde Bestyrelsen, men vilde kun midlertidigt føre den, for at forebygge Anarkiets skrækkelige Følger. Genere Chlopicki har derpaa den 5 Decbr., i Nærværelse af Hovedstadens Tropper og Nationalgarden, paa Marspladsen overtaget Diktaturet, for at der kunde herske større Enighed og Orden i Regjeringens Foranstaltninger; men han vil atter nedlægge det, saasnart Rigsdagen er bleven forsamlet, hvilket er bestemt til den 18 Decbr. J en Proklamation af 6 Decbr. omtaler den nye Diktator de politiske Klubber som de vigtigste Hindringer for Administrationsraadets Virksomhed. Fra min tidligste Ungdom i siger han - opdraget i Leiren, og med saa mange Andre kaldet i det Fjerne, for med mit Blod at erobre mit Fædrelands Uafhængighed, har jeg været Vidne til meere end een Revolution og erfaret, at en Nations Frelse kun beroer paa dens Enighed og Patriotisme. Jeg selv har kun fulgt min Samvittighed, og Hærens og Hovedstadens Enthusiasme er mig et Beviis paa, at begge erkjende mine Hensigters Reenhed. Jeg tvivler ikke om, at det vil lykkes Os at redde vor Nationaluafhængighed. Men andre Staters Fred maa ikke forstyrres. Jøvrigt kan det ikke regnes os til en Forbrydelse, at vi gjøre de os tilstædte Friheder gjeldende; thi her havde det Ondes Magt overskredet alle Grændser. En Opstand har aldrig været retfærdigere, og Kongen selv vil erkjende Sandheden heraf, naar han indseer, hvor meget Man har ført ham bag Lyset. Den provisoriske Regjering er derpaa bleven stadfæstet i Bestyrelsen af de indre Anliggender, og Brigadegeneral Szembek udnævnt til Gouverneur i Warschau. Blandt flere vigtige Ansættelser er Grev Wasowick, forhenværende Oberst og Adjutant i Napoleons Tjeneste, bleven Chef for Generalstaben. Diktatoren har under Dødsstraf forbudt at overskride Nabostaternes Grændser med væbnet Haand. Hans Strænghed vedligeholder Orden og Disciplin. Af Nationalgarden, hvorover han har holdt en Mynstring, udgjør Universitetsungdommen en egen Deel, og denne har strax udstødt et Medlem, som havde gjort sig skyldig i bagtalerske Angreb paa Diktatoren. J alle Kirker er befalet at holde høitidelig Gudstjeneste i Anledning af Rolighedens Gjenoprettelse.
Odense Adresse-Contoirs Efterretninger, 1830-12-17
Storfyrst Constantin har, førend han forlod Warschau givet alle pohlske Tropper Tilladelse til at gaae over til deres Landsmænd, og anbefalet Eiendomme og Personer til den pohiske Nations Beskyttelse. General Rognietzki, som havde medtaget Regjeringskassen, fik af Storfyrsten Befaling at give den tilbage. Iøvrigt ere de russiske Tropper, marscherede over Gora af Lublin til, med den saarede General Ronietti i Spidsen. Foruden de allerede forhennævnte Personer have General Richter og den keiserlige Fløiadjutant Buturlin overgivet sig. De holdes Alle under anstændig Bevogtning, og en Forordning af den provisoriske Regjering anbefaler alle russiske Fangers Skjæbne til den offentlige Omhu. Enhver, som vil blive i Warschau, stilles under Lovenes Beskyttelse, og Fruentimmere og Tjenestebud er det tilladt at drage bort. J alle Stæder og Landsbyer skulle Sikkerhedsvagter dannes. Afskedigede Krigere skulle sammenkaldes, for at komplettere Armeen og i hvert Woivodskab er indsat en befalingsmand, for at danne en bevægelig Nationalgade. Hele den Pohlske Garde er rykket ind i Warschau, og 50,000 Md., som staae paa Grændsen under General Wlodeck, skulle have anlagt den hvide Kokarde, og staae i Begreb med at begive sig, til Hovedstaden. Kun den 1 Decbr. saaes her enkelte tree farvede Kokarder. Fæstningen Modlin har overgivet sig Fra Woivodskaberne Krakau, Kalisch, Lublin, Plock og Podlachien har den provisoriske Regjering modtaget disses Samtykke til de sidste Foretagender, og flere Personer ere afgaaede hertil, for at organisere Jnsurrektionen fuldkomment. - (Diktatoren Chlopicki har været Divisionsgeneral under Napoleon og udmærket sig hæderlig i det spanske Feldttog og var for Tiden General uden Activitet.) Den til Petersburg bestemte Deputation var derimod endnu ikke afgaaet. Et nyt politisk Blad, den hvide Ørn vil udkomme i Warschau. Alle Vexler, som vare forfaldne til den 15 Decbr. men ikke realiserede, skulle indtil videre beholde deres Værdie.
Odense Adresse-Contoirs Efterretninger, 1830-12-17
J den preussiske Statstidende er optaget en Skrivelse, fra Krakau, hvori det blandt andet hedder: "Det er ganske sikkert, at Begivenhederne i Frankerig have tændt Oprørets Lue i Pohlen, men det er ligesaa vist, at ingen udbredt Sammensværgelse har fundet Sted. Den er opstaaet mellem nogle Brunshoveder blandt den akademiske Ungdou- og Eleverne i Underofficeersskolen, og vilde ved Anvendelsen af de rette Forholdsregler let være bleven dæmpet; men nogle mistænkelige Personer, som bleve grebne, nægtede haardnakkent enhver forbrydersk Hensigt. Den 29 Novbr. trængte 16 Akademikere med 2 Junkere af Underofficeersskolen i Spidsen ind paa Slottet Belvedere, stødte Vagten ned, og kun ved et Held blev Storfyrsten reddet. Paa samme Tid Sloges Allarm i Byen; Pøbelen sluttede sig til Oprørerne, og udøvede de afskyeligste Udsvævelser. Med umenneskelig Hævngjærrighed myrdedes Alle, som vare Gjenstand for dens Mistanke, fornemmelig de russiske Generaler. Tøihuset stormedes, og paa en blodig Aften fulgte en rædselfuld Nat, hvori endog Pohlakker der forvexledes med Russer, bleve myrdede. Slottet og Storfyrstens Pallads bleve ikke beskadigede. Revolutionsaanden greb siden om sig; politiske Klubber bleve dannede, og i Harme over disse var det at General Chlopicki fik et Anfald af Slag, hvorfor han dog atter blev helbrevet, og derpaa udnævntes til Diktator. Republikanske Jdeer have slet ikke fundet bifald. Pohlakkerne fordre kun de gamle Provindsers Jndlemmelse i Riget og Haandhævelse af deres Konstitution; men alligevel sees Fremtiden imøde med Bekymring.
Odense Adresse-Contoirs Efterretninger, 1830-12-17
Fra Preussen selv skrives: at skjøndt Rusland rimeligviis snart vil undertrykke Urolighederne, er det dog forunderligt, med hvilken Tillid det oprørske Partie gaaer frem, ligesom det undgaaer Alt, hvad der kunde medføre preussisk eller østerrigsk Jndblanding, og ved alle mulige Midler søger at holde Statskrediten vedlige. Men ville Pohlakkerne spille Belgiernes Rolle, bør de betænke, at de have med Rusland, ikke med Holland at gjøre, og at de have Preussen og ikke Frankerig til Naboe. Jnden kort Tid vil et Korps af 100,000 Preussere under Feldtmarskal Gneisenau have besat Posen. Allerede er her udstædt en Bekjendtgjørelse, hvorved det strængt befales at respektere enhver Skildvagt og Patrouille. Alle Værtshuse skulle være lukkede Kl. 9 om Aftenen. Opløb og Forsamlinger forbydes. Kuntree Personer maa staae sammen om Natten, og Enhver, som gaaer over Gaden paa denne Tid, skal være forsynet med en Lygte, eller bliver arresteret. Enhver, som viser sig paa Gaden efter Kl. 9, skal kunne fremvise skriftlig Hjemmel for sine personlige Forhold, og saasnart der slaaes Allarm, skal der sættes Lys i alle Stueetager.
Odense Adresse-Contoirs Efterretninger, 1830-12-17
Frankerig.
Odense Adresse-Contoirs Efterretninger, 1830-12-17
Hertugen af Treviso (Marskal Mortier) er udnævnt til Gesandt hos Hs. Majestæt Keiseren over alle Russer, og Grev Pozzo di Borgo skal endelig være officielt optraadt som russisk Gesandt ved det franske Hof. Lovforslaget om den israelitiske Geistligheds Lønning af Staten er den 4de antaget i de Deputeredes Kammer med 211 mod 71 Stemmer. Det var især Augustin Perrier, som tog sig af deres Sag. Chartet - sagde han - tilstaaer alle Religioner lige Beskyttelse, og Frankerigs Exempel vil bære Frugter, i hele Europa. Den 6te blev Forslaget om en Udskrivning af 80,000 Rd. ogsaa antaget med 263 mod 2 Stemmer. Hr. Madier Morjau foreslog at udskrive 120,000 Md. General v. Richemont paastod, at Fredens Bevaring var umulig, fordi hele Europa var i Strid med Frankerigs Grundsætninger, og vilde, at Frankerig skulde udvide sine Grændser til Rhinen, som kun dets evige Fiende(Engelland, vilde modsætte sig. Men Udenrigs Ministeren, General Sebastiani svarede, at det ikke laae i Frankerigs Plan, og Dupin den Ældre holdt især en kraftig Talle i denne Anledning. J den følgende Dags Møde blev en Deputeret, Hr. Petou, saa hidsig, at han flere Gange i haarde Udtryk kaldtes til Orden af Kammerets Præsident En saakaldet Vogesisk Forening har dannet sig, for at gjøre Geistligheden uafhængig af Staten. Dette Samfund har et eget Blad, Fremtiden i sin Tjeneste, blandt hvis Redakteurer den bekjendte Hr. de la Mennais befinder sig. Dets Hovedfordringer gaae ud paa Kirkernes Frihed, Ret til at vælge Biskopper, og Underviisningsfrihed.
Odense Adresse-Contoirs Efterretninger, 1830-12-17
Schweiz. J Solothurn har Regjeringen bekjendtgjort for fin kjære Medborgere, at der skulde foretages en Revision og Modifikation af Forfatningen; men herved ere Gemytterne dog ikke blevne beroligede, fordi Folkets Souverainetet ikke er bestemt nok udtalt, og der ikke er sagt, at Forfatningen skulde forelægges Folket til Antagelse eller Forkastelse. -J Freiburg er der ankommet 5 Deputerede fra Murten, med Begjæring om, at den bestaaende Regjering maatte blive afsat og en anden indsat, som støttede sig paa Folkesouveraineteten. Det store Raad er derpaa sammenkaldt og en Borgergarde oprettet. - J St. Gallen have Advokaterne forenet sig, for at bevirke en Reform. J Tokkenburg holdes Forsamlinger, i Sargenser Overland gjør Man Forfatninger, og allevegne tænkes, skrives og tales der, til Fædrelandets Vel.
Odense Adresse-Contoirs Efterretninger, 1830-12-17
Jtalien. Pave Pius VIII er efter et kort Sygeleie afgaaet ved Døden den 30 Novbr. Kanonerne i Citadellet ved Curin ere rettede mod Staden, og Regjeringen underholder en Mængde Spioner baade paa offentlige Steder og i private Huse. Prindsen af Carignan har faaet befaling til at begive sig til Genua, hvor over 40 Adelige ere hæftede og bragte til Fenestrelles. Ogsaa i Saveien hersker der Gjæring.
Odense Adresse-Contoirs Efterretninger, 1830-12-17
Man forsikrer, at Kong Ferdinand II af Neapel vil give sit Folk en Konstitution. General Nunziante blev allerede den 4 Novbr. afsendt til Palermo, for at hæfte den forrig Vicekonge og bemægtige sig hans Papirer.
Odense Adresse-Contoirs Efterretninger, 1830-12-17
Tydskland. Oplysningen af Nationalgarden i Dresden gav Anledning til tumultuariske Optrin, og ved en Bekjendtgjørelse af General v. Gablenz bleve Deeltagerne heri erklærede uværdige til at indtræde i Kumunalgaden. Alle Vaaben skulde afleveres inden 24 Timer, og de Skyldige kræves til Ansvar. Ogsaa i Bayern viser sig Tegn til Gjæring. Paa Bladet Bazar blev den 3 Decbr. lagt Beslag endnu førend det udkom. Bladet Rhinbayern, som udgives i Landau, fører ogsaa et Sprog, der af Nogle betegnes som Sandhedens Stemme, af Andre som Oprørsprædiken. Ogsaa dette skal der være lagt Beslag paa
Odense Adresse-Contoirs Efterretninger, 1830-12-17
Hertug Wilhelm af Brunsvig har ladet bekjendtgjøre at Forbundsforsamlingen i Frankfurt har anmodet ham om, indtil videre at overtage Bestyrelsen af Hertugdømmet.
Odense Adresse-Contoirs Efterretninger, 1830-12-17
Hertug Carl er passeret igjennem Maynz, og vil efter al Formodning begive sig til Jtalien.
Odense Adresse-Contoirs Efterretninger, 1830-12-17
Rusland. Militair=Gouverneuren i Petersburg har udstædt en Bekjendtgjørelse af følgende Jndhold: "J nogen Tid have J. desindede søgt at forstyrre Roligheden i Hovedstaden, men endelig ere Ophavsmændene hertil opdagede og overbeviiste om deres Forbrydelse. De Fleste hørte til den laveste Folkeklasse, og have paa Stedet selv erholdt tilbørlig forporlig Revselse. Men Nogle vare Adelsmænd, der stode i keiserlig Tjeneste, nemlig Fyrst Peter Gallizin, Aktuarius. i Ministeriet for de udenlandske Anliggender, og en Embedsmand af 14de Klasse, Romanow, i Departementet for de geistlige Anliggender for fremmede Konfessioner. En saadan Forseelse fortjente stræng Straf, men i Betragtning af deres Ungdom og for at give dem Leilighed til Forbedring, er den Første, som den Skyldigere, dømt til Fæstningsarrest i een Maaned og Forsættelse til Grusien; den Anden er ansat i Archangel.
Odense Adresse-Contoirs Efterretninger, 1830-12-17
Algier. Efter en haardnakket Fægtning, som varede i 4 Timer, har den franske Hær den 21 Novbr. tiltvunget sig Overgangen over Atlas. J en Dagbefaling siger General Claueel: "Soldater, Eders Bivouakild, som i dette Øieblik paa Atlas's Spidse synes at blande sig med Stjernernes Glands, forkynder Afrika den Seier, som J have vundet. J have kjæmpet som Helte, og erhvervet Eder Eders Generals Tilfredshed, Agtelse og Hengivenhed." Den 22de havde General Clauzel ifølge Telegraphefterretninger holdt sit Jndtog i Metidjuh, og Dagen efter indfandt sig Beien af Citeri, hvis Tropper vare adspredte, og som var flygtet til en Marabut (en mahomedansk Præst), i Leiren, for at underkaste sig.
Odense Adresse-Contoirs Efterretninger, 1830-12-17
Nyeste Efterretninger. (Med den tredie Hamborger Post.)
Odense Adresse-Contoirs Efterretninger, 1830-12-17
Jtalien. Den preussiske Statstidende meddeler en mærkelig Skrivelse fra Mayland den 4 Decbr. af følgende Jndhold: "Opførelsen af Opergen: "den Stumme fra Porticis paa det store della Scula=Theater i Mayland skulde afgive Løsenet til Mytterier, hvorved et Angreb paa selv den kommanderende General v. Walmodens Person var besluttet. Denne blev betimelig underrettet og traf derfor sine Anstalter. Da nu imellem en af Akterne lod sig høre en utilbørlig Allarm i det fuldproppede Huus, gik Dækket, pludselig op, og Skuepladsen var besat med en talrig Skare, Ungarske Grenaderer, hvis utvetydige holding indgjød Cumultuanterne Frygt og Rædsel. Til samme Tid vare de under slige Omstændigheder hensigtsmæssigste Anstalter ogsaa trufne udenfor Theatret, hvorved det blev muligt at bemægtige sig de fornemste Rolighedsforstyrrere, medens den store Hob med uforrettet Sag maatte begive sig hjem. Frankerig. Den berømte Deputerede Hr. Benjamm Constant er afgaaet ved Døden den 8 dennes. - Den siden 1815 landflygtige Generallieutenant Callemand er fra Phiden nu ladelphia ankommen til Calais.
Odense Adresse-Contoirs Efterretninger, 1830-12-17
Portugal. Natten til den 17 Novbr. er i Lissabon opdaget en ny Sammensværgelse, som har havt en Mængde giladanne Fængslinger til følge. ananann, i Fædrelandet. Offentlig Foranstaltning. Ved at bringe i Erfaring, at flere anseete og værdige Mænd havde udstædt en Opfordring, til Beboerne i Hertugdømmerne Slesvig og Holsten, om Bidrag til Oprettelsen af et Mindemærke for Hs. Majestæt i Anledning af Livegenskabets Ophævelse, har Allerhøistsamme i et Reskript til Hs. Høifyrstelige Durchlauchtighed, Landgreve Carl, ladet bemeldte Undersaattere allernaadigst bevidne, hvor meget Hs. Majestæt føler sig gjennemtrængt af den varmeste Tak for dette nye Beviis paa deres Hengivenhed og Kjerlighed, og intet inderligere Ønske nærer, end at disse gode Følelser, hvorpaa han sætter en saa høi Priis, stedse maae vedligeholdes; men at det disse ere Reskriptets egne uforglemmelige Ord under nærværende Omstændigheder, da de to sidste Sommeres vaade Veir, og derved foraarsagede slette Høst, har fremkaldet Mangel paa Brødkorn og Jldebrændsel, meere vil stemme med Vor landsfaderlige Tænkemaade, naar de Bidrag, som maatte indkomme til det attraaede Monument, istedet derfor maatte anvendes til at afhielpe Vore forarmede Undersaatters Nød i Marskegnene, som have liidt meest; thi kuns i vore elskede Undersaatteres Hjerter, nønske Vi at reise Os et varigt Mindemærke.
Odense Adresse-Contoirs Efterretninger, 1830-12-17
Dette ægte Kongelige Reskript, som saa skjønt udtalet vor dyrebare Landsfaders menneskekjærlige Tænkemaade, er af Hs. Durchl. Landgreven meddeelt Hr. General-Superintendenten og af Denne igjen Provsterne, for at bekjendtgjøres Præsterne og ved Disse Menighederne.
Odense Adresse-Contoirs Efterretninger, 1830-12-17
Kjøbenhavns Børs=Kours den 14 Decbr. 1830. Hamb. 2 M. - k. S. 212. Species 211, solgtes til 12 Rbmk. 10 1/2 s. Norske Speciessedler pr. 100 Species 15 1/2 a 155 Rbd. Sedl. Svenske pr. Rdlr. Rigsgjeld 46 1/2 Rbs. Tegn. 1 PCt. Kongel. Oblig. (u. R.) 81 1/2 a 82 1/2 Rbd. Sedl. Dito dito dito 77 1/2 a 77 1/2 i Bco. Nationalb. Oblig. af Laan 4 Febr. 1820. 101 Rbd. r. S. Dito dito . ...................... 106 1/2 Rbd. Sedl. 4 pCt. uopsig. Rigsbkobl. (Renter pr. 6 Jan.) 100 Rbd. r. S. 6 PC. norske Laan ved Hambro & Søn 100 a 100 1/2 i Bco. 4 pCt. Dito Nye ...................... - i Bco. 4 PCt. nye norske Oblig. lydende paa rede Sølv - r. S. 4 pCt. uopsigel. norske Statsoblig. - Rd. Bco. 3 PCt. nye eng. Oblig. (1 L. Sterl. 14 Bcomk.) 55356 L. Sterl. Asiatiske Actier - i Sedl. - Bank-Disconto: 4 PCt.
Odense Adresse-Contoirs Efterretninger, 1830-12-17
Ved Tallotteriets 1359 Trækning i Kjøbenhavn udkom:
Odense Adresse-Contoirs Efterretninger, 1830-12-17
AVERTISSEMENTS. Efter 9 Aars Svaghed og 10 Ugers Sygeleie, behagede det Alherren den 11 dennes, om Aftenen Kl. 7 1/2, ved en rolig og stille Død at bortkalde til et bedre Liv min elskede og uforglemmelige Mand, Hans Christensen, forhen Sognepræst for Lund Menighed, i hans Alders 62de Aar og 2 Maaneder og vores Ægteskabs 30te Aar, efterladende mig 7 Børn, der med mig begræde Tabet af den ømmeste og bedste Fader. Tillid til Gud og Haab om en uadskillelig Gjenforening er kun istand til at lindre min og mine Børns billige Sorg. Lunde den 13 Decbr. 1830. Regine Marie sal. Christensen, fød Laurbech.
Odense Adresse-Contoirs Efterretninger, 1830-12-17
Ligningen paa Fattigskatten for 1831 ligger til Eftersyn paa Odense Fattigvæsens Kontoir i 14 Dage fra Dato.
Odense Adresse-Contoirs Efterretninger, 1830-12-17
Huset No. 155 i Bangs Stræde er at faae i Leie til Paaske Flyttetid. Om Leien akkorderes med Smaahandler Olsen Ramsherred.
Odense Adresse-Contoirs Efterretninger, 1830-12-17
Theatret i Odense. Søndagen den 19 December opføres: Madame Catalam eller Den falske Prima Donnas Jndtog, i Ravnekrog, Vaudeville med Sang til Sindsopmuntring, i 3 Acter, af Bauerle. - Derefter: Missolunghis Bestormelse, mimiskeplastisk Fremstilling af 16 Billeder i 3 Afdelinger, med rød Belysning og brillant Fyrværkerie. C. Becker. 30,000 Rbdlr. Sølv.
Odense Adresse-Contoirs Efterretninger, 1830-12-17
Jmod anordningsmæssig Pant i Jordegods og lovlige Renter, er en Kapital af 30,000 Rbdlr. Sølv af det Billeske FideiCommis i 11 Juni Termin 1831 at erholde til Laans, enten samlet eller i mindre Kapitaler, dog ikke under 10,000 Rbdlr. Sølv. Den eller de, der attraae samme, vilde behageligst derom henvende dem til Krigsraad Jensen paa Steensgaard ved Faaborg.
Odense Adresse-Contoirs Efterretninger, 1830-12-17
Det saakaldte Kjøngs Plaster, som tillaves af Hr. Voelker, i Kjøbenhavn, sælges i forseglede Æsker, hvorpaa staaer trykt : Kjøngs-Plaster, 1 Lod 16 Skilling. tillavet af Voelker, og bekommes ei andet Sted her i Byen end hos Undertegnede, Assens den 15 Decbr. 1830. J. F. S. Horn.
Odense Adresse-Contoirs Efterretninger, 1830-12-17
Det saakaldte Kjøngs-Plaster, som tillaves af Hr. Voelker, i Kjøbenhavn, sælges i forseglede Æsker, hvorpaa staaer trykt, Kjøngs-Plaster, 1 Lod 16 Skilling. tillavet af Voelker, og bekommes ei andet Sted her i Byen end hos Undertegnede. Svendborg i Decbr. 1850. E. Brandt.
Odense Adresse-Contoirs Efterretninger, 1830-12-17
Hos Undertegnede findes Oplag af Citorie og Karter, samt Udsalg af Candis, Melis, Puddersukker, Congo og Haysan-Thee af sidste Ladning fra China, Caffe, Chocolade, Risengryn, Sago forskjellige Sorter Specerier og Tobakker, Arrae og Soya paa Flasker, Indigo, Cochenille, diverse Slags Hør, Formelys, islandsk Klipsisk m.m. til de billigste Priser, samt friske Citroner a 3 Rbd. pr. 100 og 40 Sk. pr. Dousin. Nyborg den 15 Decbr. 1830. Gustav F. Esmann.
Odense Adresse-Contoirs Efterretninger, 1830-12-17
Et Brændeviinstøi af 3 Tønders Størrelse, med tilhørende Ege=Svaletønde og Mæskekar, saa og en Kobbertragt og nogle Ankere, alt i god Stand, som det strax kan bruges, anvises tilkjøbs af Forvalter Prokurator Jørgensen paa Holkenhavn.
Odense Adresse-Contoirs Efterretninger, 1830-12-17
Efter Fogdens Reqvisition og ifølge Udlæg for resterende Skatter bliver den Kammerraad Opitius tilhørende Gaard No. 42 paa Overgade stillet til Bortsalg ved 3 Auctioner, som afholdes: første Gang Mandagen den 17 Januar 183, over Dags Forden 51 Januar - anden - tredie - - den 14 Februar - smiddag Kl. 11. Denne Eiendom bestaaer af: a) Et Forhuus, 13 Fag, 2 Etager, Grundmuur, med Portindkjørsel i 3 Fag. b) En Tværbygning, 11 Fag, 2 Etager, Muur- og Bindingsværk, indrettet til Haugestue, Bryggerhuus, Vognport m.v.c) En rummelig Gaardsplads med Brønd og Pumpe, samt en Hauge af omtrent 1 Td. Lands Størrelse. Hvilket herved, i Overeensstemmelse med Plakaten af 22 April 1817, bekjendtgjøres, saavelsom og, at de 2 første Auctioner afholdes paa Byens Raadstue, men den tredie i selve Gaarden. Odense den 15 Decbr. 1830. Reimuth.
Odense Adresse-Contoirs Efterretninger, 1830-12-20
Nr 188. vens Stifts. 59 Aargang. Vær privilegerede. Kongelig allene Avertissementstidende. Adresse Avis og sk. 20 December 1820. Mandagen. overalt i de danske Stater. Forsendes med Brevposten, Redigeres, trykkes og udgives i Odense af Søren Hempel, Kancellieraad. Jndhold. om Krig og Fred. Pohlen (Almindelig Væbning). Nederlandene. Frankerig (Erministrenes Flytning til Luxemburg). Storbrittannien (Stor Deputation til Kongen af Haandværkere). Tydskland. Om Krig og Fred.
Odense Adresse-Contoirs Efterretninger, 1830-12-20
J den preussiske Statstidende læses en Artikel af følgende Jndhold: "De franske Blade kappes om at fremstille en europæisk Krig som uundgaaelig. Talrige Hære - hedder det - staae beredte til at overskride Frankerigs Grændser; men Frankerig frygter dem ikke. Seiervant Hære, en Million Nationalgarder vente dem, og Fastlandets Folkeslag vente nu kun paa Synet af den treefarvede Fane, for at bryde deres Lænker. At Avisskrivere lade Hære marschere, naar enkelte Batailloner forandre Garnison, er imidlertid noget ganske almindeligt, og i alt Fald kan en viis Forsigtighed kun fortjene Agtelse. Der udfordres ikke en aldeles værgeløs Tilstand, for at afvæbne den Mistanke, som sniger sig om i Mørket." Saaledes gjendriver Koureren ogsaa alle Rygter og et Forbund mellem Østerrig og Neapel, og at den første Stat skulde have i Sinde at besætte en Deel af Kirkestaten og de piemontesiske Fæstninger. De krigerske Nyhedskræmmere - sige, den - tage slet ikke Hensyn til, at ikke et Bogstav af alle disse Historier er sandt." Den pohlske Jnsurrektion maa ogsaa nødvendig for en lang Tid gjøre enhver Mellemkomst fra Ruslands Side umulig. Den anden Afdeling af den hamoverske Armee er vel gjort mobil; men har ikke faaes Marschordre. Mindre beroligende er den Efterretning, at den preussiske Fæstning Saarlouis er erklæret i Beleiringstilstand, og alle ved Glaciet liggende Huse demolerede, Rustningerne i Rhinpreussen skulle allerede have kostet Regjeringen 7 Millioner, og det synes neppe muligt, endnu i lang Tid at holde et saa stort Antal Tropper paa Krigsfod. Den spanske Regjering giør Mine til at trække en Kordon langs den franske Grændse. J Toulon blive 2 Linieskibe og 6 Fregatter udrustede. Den sardinske Hær siges for Øieblikket at være 60,000 Md. stærk.
Odense Adresse-Contoirs Efterretninger, 1830-12-20
Pohlen. Nyt af Betydenhed herfra haves denne Gang ikke. En almindelig Væbning synes at finde Sted. De isralitiske Jndvaanere i Lochaczewie have alle anlagt den hvide Kokarde. Fyrst Zampski, saavelsom Godseierne i Almindelighed bevæbner sine Undergivne og Frivillige strømme til Warschau fra alle Rigets Egne. Armeen skal beløbe sig til 140,000 Md., nemlig 45,000 Md. regulaire Tropper, 20,000 Md. permitterede, som atter ere indkaldte, og 80,000 nye organiserede Tropper. Alle, som eie Oplag af Svovl, Salpeter og Blye, ere opfordrede til at overlade Krigsministeriet samme.